২০১৫ ক্রিকেট বিশ্বকাপ ফাইনাল

২০১৫ ক্রিকেট বিশ্বকাপ ফাইনাল ২৯ মার্চ, ২০১৫ তারিখে অস্ট্রেলিয়ার মেলবোর্নে অবস্থিত মেলবোর্ন ক্রিকেট গ্রাউন্ডে অনুষ্ঠিত হয়। চূড়ান্ত খেলায় স্বাগতিক অস্ট্রেলিয়া দলের বিপক্ষে সহঃস্বাগতিক নিউজিল্যান্ড দল প্রতিদ্বন্দ্বিতা করে। তন্মধ্যে, অস্ট্রেলিয়া শীর্ষস্থানীয় দল হিসেবে চূড়ান্ত খেলায় অবতীর্ণ হয়। চূড়ান্ত খেলায় দলটি ৭ উইকেটে বিজয়ী হয় ও উপর্যুপরি পঞ্চমবারের মতো বিশ্বকাপ জয় করে। স্টেডিয়ামে ৯৩,০১৩জন দর্শক উপস্থিত ছিলেন যা অস্ট্রেলিয়ায় ক্রিকেট খেলায় একদিনে দর্শকের সমাগমের নতুন রেকর্ড সৃষ্টি হয়। নিউজিল্যান্ড প্রথমবারের মতো বিশ্বকাপের ফাইনালে অংশগ্রহণ করে। তাদের সেরা সাফল্য ছিল ১৯৭৫ থেকে ২০১১ সাল পর্যন্ত মোট ছয়বার সেমি-ফাইনালে অংশগ্রহণ। অন্যদিকে, অস্ট্রেলিয়া সপ্তমবার ফাইনালে খেলে। তন্মধ্যে ১৯৮৭, ১৯৯৯, ২০০৩ ও ২০০৭ সালের প্রতিযোগিতায় চ্যাম্পিয়ন হয়। এছাড়াও, ১৯৭৫ ও ১৯৯৬ সালের ক্রিকেট বিশ্বকাপ ফাইনালে পরাজিত হয়। উপর্যুপরি দ্বিতীয়বারের মতো দু’টি সহঃস্বাগতিক দেশ চূড়ান্ত খেলায় অবতীর্ণ হয়। ২০১১ সালের ক্রিকেট বিশ্বকাপে ভারত শ্রীলঙ্কাকে ফাইনালে পরাজিত করে। অপর সহঃস্বাগতিক দেশ বাংলাদেশ গ্রুপপর্বে বিদায় নেয়। ১৯৮৭ সালের পর প্রথমবারের মতো কোন এশীয় দেশ ফাইনালে পৌঁছতে ব্যর্থ হয়। ১৪ ফেব্রুয়ারি নিউজিল্যান্ড ও অস্ট্রেলিয়ার ১৪ মাঠে প্রতিযোগিতা শুরু হয়। চৌদ্দটি দল দুই গ্রুপে বিভক্ত হয়ে খেলে ও প্রত্যেক গ্রুপের শীর্ষস্থানীয় চার দল কোয়ার্টার-ফাইনালে মুখোমুখি হয়। এরপর মেলবোর্নে দিন-রাতের খেলায় ২৯ মার্চ দুই স্বাগতিক দল - নিউজিল্যান্ড ও অস্ট্রেলিয়া প্রতিদ্বন্দ্বিতা করে। ২০১৫ সালের ক্রিকেট বিশ্বকাপের এ-গ্রুপে ছয় খেলার সবকটিতেই নিউজিল্যান্ড দল জয়লাভ করে শীর্ষস্থান অর্জন করে। দলটি শ্রীলঙ্কা, স্কটল্যান্ড, ইংল্যান্ড, অস্ট্রেলিয়া, আফগানিস্তান ও বাংলাদেশকে পরাজিত করে। ওয়েলিংটন রিজিওন্যাল স্টেডিয়ামে অনুষ্ঠিত কোয়ার্টার-ফাইনালে ওয়েস্ট ইন্ডিজকে ১৪৩ রানে পরাজিত করে সেমি-ফাইনালে পদার্পণ করে। খেলায় মার্টিন গাপটিল নিজস্ব সর্বোচ্চ ২৩৭* রান করেন যা বিশ্বকাপে সর্বোচ্চ ও একদিনের আন্তর্জাতিকে দ্বিতীয় সর্বোচ্চ ব্যক্তিগত সংগ্রহ। এরপর দলটি ইডেন পার্কে অনুষ্ঠিত সেমি-ফাইনালে দক্ষিণ আফ্রিকা দলের বিপক্ষে ডাকওয়ার্থ-লুইস পদ্ধতিতে ৪ উইকেটে জয় পেয়ে নিউজিল্যান্ড দল প্রথমবারের মতো বিশ্বকাপের ফাইনালে পৌঁছে। খেলায় গ্রান্ট এলিয়ট জয়সূচক রান করেন ছক্কা হাঁকিয়ে। ২০১৫ সালের ক্রিকেট বিশ্বকাপের বি-গ্রুপে ছয় খেলার চারটিতে অস্ট্রেলিয়া দল জয়লাভ করে দ্বিতীয় স্থান দখল করে। দলটি নিউজিল্যান্ডের বিপক্ষে পরাজিত হয় ও বৃষ্টির কারণে বাংলাদেশ দলের সাথে পয়েন্ট ভাগাভাগি করে। অ্যাডিলেড ওভালে অনুষ্ঠিত কোয়ার্টার-ফাইনালে পাকিস্তানকে ৬ উইকেটে পরাজিত করে সেমি-ফাইনালে যায়। খেলায় জোস হ্যাজলউড ৪ উইকেট নিয়ে পাকিস্তানের রানকে ২১৩ রাখতে সহায়তা করেন। সিডনি ক্রিকেট গ্রাউন্ডে অনুষ্ঠিত সেমি-ফাইনালে ভারত দলের বিপক্ষে ৯৫ রানে জয় পেয়ে অস্ট্রেলিয়া দল সপ্তমবারের মতো বিশ্বকাপের ফাইনালে পৌঁছে। ম্যান অব দ্য ম্যাচ পুরস্কার বিজয়ী স্টিভ স্মিথ করেন ১০৫ রান। অস্ট্রেলীয় অধিনায়ক মাইকেল ক্লার্ক তার সর্বশেষ একদিনের আন্তর্জাতিকে অংশগ্রহণ করেন। খেলা শুরুর পূর্বেই তিনি এ সিদ্ধান্ত নেন যা ফাইনাল খেলা শেষে কার্যকরী হয়। মাঠের আম্পায়ার: রিচার্ড কেটেলবরা এবং কুমার ধর্মসেনা (শ্রীলঙ্কা) তৃতীয় আম্পায়ার: মারাইজ ইরাসমাস চতুর্থ আম্পায়ার: ইয়ান গোল্ড ম্যাচ রেফারি: রঞ্জন মাদুগালে নিউজিল্যান্ড টসে জয়ী হয়ে ব্যাটিংয়ের সিদ্ধান্ত নেয়। অস্ট্রেলিয়া ৫ম বারের মতো ক্রিকেট বিশ্বকাপের শিরোপা জয় করে। মাইকেল ক্লার্ক তার সর্বশেষ একদিনের আন্তর্জাতিকে অংশগ্রহণ করেন। ৯৩,০১৩ দর্শকের সমাগম ঘটে যা অস্ট্রেলিয়ার ক্রিকেটের ইতিহাসে সর্ববহৎ। ১ম ইনিংস উইকেটের পতন: ১–১ (ম্যাককুলাম, ০.৫ ওভার), ২–৩৩ (গাপটিল, ১১.২ ওভার), ৩–৩৯ (উইলিয়ামসন, ১২.২ ওভার), ৪–১৫০ (টেলর, ৩৫.১ ওভার), ৫–১৫০ (অ্যান্ডারসন, ৩৫.৩ ওভার), ৬–১৫১ (রঙ্কি, ৩৬.২ ওভার), ৭–১৬৭ (ভেট্টোরি, ৪০.৬ ওভার), ৮–১৭১ (এলিয়ট, ৪১.৫ ওভার), ৯–১৮২ (হেনরি, ৪৪.৫ ওভার), ১০–১৮৩ (সাউদি, ৪৪.৬ ওভার) ২য় ইনিংস উইকেটের পতন: ১–২ (ফিঞ্চ, ১.৪ ওভার), ২–৬৩ (ওয়ার্নার, ১২.২ ওভার), ৩–১৭৫ (ক্লার্ক, ৩১.১ ওভার) নিউজিল্যান্ড অস্ট্রেলিয়ার বিপক্ষে ব্যাটিং করছে নিউজিল্যান্ডের বিপক্ষে জয়ের পর অস্ট্রেলিয়া দলের উল্লাস অস্ট্রেলিয়া দলের বিশ্বকাপ জয়ে এলইডিতে অভিনন্দন প্রদর্শন অস্ট্রেলিয়া ট্রফি উত্তোলন করছে ইংল্যান্ড ২০১৯ সালের ক্রিকেট বিশ্বকাপ আয়োজন করবে মেলবোর্নের ফেডারেশন স্কয়ারে অস্ট্রেলিয়ার ৫ম বিশ্বকাপ জয়ে সমর্থকদের উল্লাস মেলবোর্নের ফেডারেশন স্কয়ারে বিজয় উদযাপনকালে একজন প্রতিবেদক "New Zealand beat South Africa by four wickets to reach first ever World Cup final"। stuff.co.nz। ২৪ মার্চ ২০১৫। সংগ্রহের তারিখ ২৪ মার্চ ২০১৫।  "Cricket World Cup final: Preview of Australia v New Zealand"। BBC Sport। ২৮ মার্চ ২০১৫। সংগ্রহের তারিখ ২৯ মার্চ ২০১৫।  "Sir Ian Botham: New Zealand can upset Australia in World Cup final"। Sky Sports। ২৮ মার্চ ২০১৫। সংগ্রহের তারিখ ২৯ মার্চ ২০১৫।  "No Asian team in World Cup final for first time since 1987"। Times of India। ২৬ মার্চ ২০১৫। সংগ্রহের তারিখ ২৭ মার্চ ২০১৫।  "History"। International Cricket Council। ১৫ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৫।  Kaushik, R (২৮ মার্চ ২০১৫)। "Australia v New Zealand Preview, Final, Melbourne"। International Cricket Council। ৩০ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৯ মার্চ ২০১৫।  Emons, Michael (১৩ মার্চ ২০১৫)। "Cricket World Cup: Unbeaten New Zealand defeat Bangladesh"। BBC Sport। সংগ্রহের তারিখ ২৪ মার্চ ২০১৫।  Coverdale, Brydon (২১ মার্চ ২০১৫)। "Guptill's 237 drives New Zealand into semi-final"। ESPN Cricinfo।  "New Zealand beat South Africa in thriller to reach World Cup final"। BBC Sport। ২৪ মার্চ ২০১৫। সংগ্রহের তারিখ ২৫ মার্চ ২০১৫।  "Cricket World Cup 2015: Australia v Bangladesh washed out by rain"। BBC Sport। ২১ ফেব্রুয়ারি ২০১৫। সংগ্রহের তারিখ ২৮ মার্চ ২০১৫।  Sheringham, Sam (২০ মার্চ ২০১৫)। "Cricket World Cup 2015: Australia beat Pakistan to reach semi-finals"। BBC Sport। সংগ্রহের তারিখ ২৬ মার্চ ২০১৫।  "Cricket World Cup: Australia beat India to reach final"। BBC Sport। ২৬ মার্চ ২০১৫। সংগ্রহের তারিখ ২৬ মার্চ ২০১৫।  "Smith, Hazlewood book semi-final berth"। ESPNcricinfo। ESPN Sports Media। ২৮ মার্চ ২০১৫। সংগ্রহের তারিখ ২৮ মার্চ ২০১৫।  "Cricket World Cup 2015: Australia crush New Zealand in final"। BBC Sport। ২৯ মার্চ ২০১৫। সংগ্রহের তারিখ ২৯ মার্চ ২০১৫।  "Record crowd for World Cup final"। Cricket.com.au। ২৯ মার্চ ২০১৫। সংগ্রহের তারিখ ২৯ মার্চ ২০১৫।  "Final: India v Sri Lanka at Mumbai – ICC World Cup Final 2011"। ২ এপ্রিল ২০১১। ১৬ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১১।